Title: Pla de treball: Energia elèctrica: generació i transport
Course: Tecnologia 2n ESO 1r T > Section: Tema 2

Pla de treball

Què aprendràs en aquest tema?

Aquest és el primer dels blocs on treballaràs amb l'energia elèctrica: ens centrarem en la seva generació i transport. Segur que ja coneixes moltes maneres de generar energia i que tens una idea més o menys clara de quines són les que menys impacte ambiental generen.

Amb aquestes primeres idees hauràs d'aprofundir en una de les fonts energètiques i fer-ne una presentació davant els teus companys. Tindràs el suport d'uns tutorials que et mostraran com treure el màxim rendiment de l'Impress, l'eina del paquet LibreOffice per fer presentacions. Veuràs, però, que el més important quan fas una presentació és el que dius i com ho dius, per això també entrenarem els aspectes més tècnics de les presentacions: com situar-se, parlar, moure's,  ...

Finalment hi haurà una fase d'avaluació per demostrar tot el que has après en aquesta unitat.

Temporització:

 El temps de dedicació total del tema és de 8 hores repartides de la següent manera:

- Avaluació inicial i treball sobre conceptes previs → 0,5 h
- Introducció a l'Impress → 0,5 h
- Preparació i realització de presentacions orals i tasques col·laboratives → 5 h
- Transport de l'energia elèctrica → 1h
- Avaluació final → 1h

Proposta de seqüència de treball:

Avaluació inicial

Què aprendràs? | Recurs o Activitat | Descripció
Recordar i ordenar les idees prèvies sobre la generació d'energia elèctrica | A2.0. Què en sabem? Avaluació inicial | Tasques de relacionar conceptes i esquemes de diferents tipus de centrals.
A2.1. Mapa de conceptes previs | Per petits grups haurem de crear un mapa amb els conceptes generals del tema. L'activitat es pot fer amb eines online o sobre la taula amb etiquetes.
A2.0.1. L'energia de l'aigua. Activitat de reforç | Repàs del funcionament d'una central hidroelèctrica
A2.0.2. Les noves tèrmiques: la biomassa. Activitat de reforç | Repàs del funcionament d'una central tèrmica, en aquest cas, funcionant amb biomassa.

Pràctiques amb Impress

Què aprendràs? | Recurs o Activitat | Descripció
Dominar l'Impress, eina del paquet LibreOffice per fer presentacions | R2.2. Tutorial d'Impress | Tutorial on s'exploren les funcionalitats bàsiques de l'eina.

Preparació i realització de presentacions orals

Què aprendràs? | Recurs o Activitat | Descripció
Quins són els punts principals que has de tenir en compte quan fas una presentació, com t'has de comportar com a assistent. També serà important col·laborar amb els teus companys de grup, arribar a acords i saber-se coordinar en el moment de fer la presentació. | R2.3. Eines, consells i recursos per fer una bona presentació oral | Treballarem aspectes tècnics de les presentacions: què és la comunicació no verbal, com ens hem de moure, parlar, què hem de portar, ...
R2.0./ R2.1. Informació i infografies sobre els recursos energètics | A partir de les infografies sobre el recurs energètic que hagis de desenvolupar, et caldrà cercar informació, classificar-la i seleccionar la més rellevant.
A2.3. Presentació recursos energètics | Posada en escena de tot el treball realitzat.
Mesures d'estalvi energètic i qüestions bàsiques sobre les presentacions dels companys | A2.4. i A2.5. Preguntes sobre les presentacions i mesures d'estalvi energètic. | Activitat col·laborativa per generar un banc de preguntes bàsic i per fer propostes d'estalvi energètic.

Transport de l'energia elèctrica

Què aprendràs? | Recurs o Activitat | Descripció
Com es transporta l'energia elèctrica des de les centrals productores fins al lloc de consum. | R2.4. / R2.5. i A2.6. Vídeo i activitats sobre l'energia elèctrica de quilòmetre 0 | Recurs molt interessant que planteja la possibilitat de generar energia prop d'on la consumim i activitats de reflexió sobre la utilitat d'aquesta opció.

Avaluació final

Què aprendràs? | Recurs o Activitat | Descripció
Sintetitzar, ordenar i aclarir tots els conceptes que s'hauran treballat durant aquest primer bloc sobre electricitat | A2.7. Prova sobre la generació i transport de l'energia elèctrica. | Diferents tipus d'activitats d'avaluació, qüestions curtes, vocabulari específic, relacionar conceptes, ...