Title: Guia didàctica del professorat
Course: Tecnologia 2n ESO 1r T > Section: General

1.- Presentació de l'assignatura

El curs pretén ser una eina que ajudi a desenvolupar projectes relacionats amb els continguts curriculars de 2n d’ESO i així promoure d’una manera pràctica i motivadora l’assoliment de les competències pròpies de la matèria de tecnologia. El primer bloc es divideix en 2 mòduls: el procés tecnològic i l’electricitat. En el primer mòdul es fa un repàs i aprofundiment sobre el procés tecnològic, eix vertebrador de la tecnologia a l'ESO. En el segon, es treballen els conceptes bàsics de l'electricitat i s'apliquen en la construcció de circuits simples.

2.- Ubicació en el currículum i competències

Els continguts clau segmentats per mòduls són els següents:

Mòdul del procés tecnològic:

- CC17: Objectes tecnològics de la vida quotidiana.
- CC24: Disseny i construcció d’objectes tecnològics.
- CC25: Aparells i sistemes d’informació i comunicació.

Mòduls d'electricitat (I i II):

- CC19: Manteniment tecnològic. Seguretat, eficiència i sostenibilitat.
- CC20: Objectes tecnològics de base mecànica, elèctrica, electrònica i pneumàtica.
- CC22: Corrent elèctric i efectes. Generació d’electricitat.
- CC24: Disseny i construcció d’objectes tecnològics.
- CC25: Aparells i sistemes d’informació i comunicació

Pel que fa a l'àmbit competencial, les activitats se centraran principalment en les competències pròpies de la matèria:

- C7. Utilitzar objectes tecnològics de la vida quotidiana amb el coneixement bàsic del seu funcionament, manteniment i accions a fer per minimitzar els riscos en la manipulació i l'impacte mediambiental.
- C8. Analitzar sistemes tecnològics d'abast industrial, avaluar-ne els avantatges personals i socials, així com l'impacte amb la salubritat i el medi ambient.
- C9. Dissenyar i construir objectes tecnològics senzills que resolguin un problema i avaluar-ne la idoneïtat del resultat.

En relació amb les competències transversals es treballaran de manera activa les competències de l'àmbit digital:

- CD2. Utilitzar les aplicacions d’edició de textos, presentacions multimèdia, tractament de dades numèriques per a la producció de documents digitals.
- CD4. Cercar, contrastar i seleccionar informació digital adequada per al treball a realitzar, tot considerant diverses fonts i mitjans digitals.
- CD5. Construir nou coneixement personal mitjançant estratègies de tractament de la informació amb el suport d’aplicacions digitals.

i també les de l'àmbit personal i social:

- CP1. Prendre consciència d’un mateix i implicar-se en el procés de creixement personal.
- CP2. Conèixer i posar en pràctica estratègies i hàbits que intervenen en el mateix aprenentatge.
- CP3. Desenvolupar habilitats i actituds que permetin afrontar els reptes de l’aprenentatge al llarg de la vida.
- CP4. Participar a l’aula, al centre i en l’entorn de manera reflexiva i responsable.

3.- Metodologia emprada

En iniciar el curs es realitzarà un recordatori per repassar amb els alumnes el funcionament del moodle i les eines bàsiques que ofereix aquest entorn.

El primer mòdul del curs consistirà en el repàs del procés tecnològic vist a 1r d’ESO. A la pràctica es definiran tasques molt pautades relacionades amb: necessitat - disseny - construcció - avaluació.

El mòdul d’electricitat s’introduirà posant especial èmfasi en els coneixements previs que tenen els alumnes i en les seves experiències diàries. El fet d’haver de fer una presentació en grup pot ser una bona oportunitat per treballar dinàmiques d’equip i desenvolupar competències transversals. Els continguts relacionats amb magnituds i càlculs es treballaran a partir de problemes de dificultat creixent i resolució de situacions pràctiques. En aquest punt es planificaran activitats de gamificació per motivar l’alumnat. Per a la construcció i interpretació de circuits es faran servir simuladors.

4.- Agrupacions dels alumnes

Es combinaran activitats individuals amb altres formes d’agrupament: roda de coavaluació, presentacions en grup sobre fonts energètiques, treball per parelles en la resolució de problemes, treball col·laboratiu en la creació d’un glossari d’electricitat o grups reduïts en les activitats de gamificació.

5.- Recursos necessaris

Pel que fa als recursos materials serà necessari un ordinador personal i material reciclat per a la construcció del primer projecte del curs.

En l'àmbit informàtic s’utilitzarà el paquet libreoffice per crear les memòries dels projectes i les presentacions. Per als dissenys s’utilitzarà tinkerCAD, aplicació en línia que permet al professor/a registrar i organitzar alumnes sense necessitat que hagin de proporcionar les seves dades. Les simulacions es faran amb una aplicació en línia que no requereix registre.

6.- Explicació de cada activitat:

Activitats UD1: Organitza't
Id | Activitat | Descripció | Tipologia | Format | Temps previst | Agrupaments | Avaluació | % Nota
A1.0. | Recordem el procés tecnològic | Conceptes previs procés tecnològic. Activitat recordatori fases | General | HP5 | 10' | Individual | No avaluable |
A1.1. | Fase inicial del projecte: problemes i idees | Breu qüestionari sobre el vídeo de David Kelley i l'experiment dels micos. Cal visualitzar el vídeo i vinyeta primer. | General | Qüestionari | 10' | Individual | Puntuació numèrica, màxim 10 punts. | 10%
A1.2. | Memòria del projecte: entrega per fases | La tasca pot comptar fins a 4 entregues, seguint l'evolució de la memòria del projecte. El professor pot unificar entregues. Requereix recursos d'R1.1 fins a R1.5 | General | Tasca amb entrega. Fitxer pdf | 4h | Individual | Rúbrica (inclosa en l'activitat) | 70%
A1.3. | Coavaluació del projecte. | Entrega d'un collage - resum del projecte i coavaluació. Requereix R1.6. Cal actuació professor per gestionar coavaluació. | General | Tasca amb entrega. Fitxer jpg. | 1h. | Individual | Puntuació numèrica, màxim 10 punts. | 20% (10 / 10 )

Activitats UD2: L'energia elèctrica: generació i transport
Id | Activitat | Descripció | Tipologia | Format | Temps previst | Agrupaments | Avaluació | % Nota
A2.0./A2.1. | Què en sabem? Activitats inicials | Activitats inicials de recordatori de cursos anteriors. | General | HP5 | 30' | Individual | No avaluable |
A2.0.1 / A2.0.2. | L'energia de l'aigua / les noves tèrmiques | Activitats de repàs sobre aquests dos tipus de centrals. | Grup reforç o activitats anteriors no superades | H5P | 30' | Individual | No avaluable |
A2.2. | Presentació sobre recursos energètics | Posada en pràctica dels conceptes apresos sobre fonts d'energia i també impress i presentar en públic. Requereix A2.0. a A2.3. | General | Presentació | 10' | Grups reduïts | Guia de qualificació (inclosa en l'activitat) | 50%
A2.3. / A2.4. | Creació de preguntes sobre les presentacions i mesures d'estalvi energètic. | Wikis per recollir tota la informació rellevant de les exposicions. | General | wiki | 10' | Grups reduïts | No avaluable |
A2.5. | Qüestionari transport d'energia elèctrica | Qüestionari sobre el transport de l'energia elèctrica i l'energia elèctrica de quilòmetre 0. Requereix R2.4. i R2.5. | General | Qüestionari | 10' | Individual | Puntuació numèrica, màxim 10 punts | 10%
A2.6. | Qüestionari final | Qüestionari sobre tots els temes tractats en la unitat | General | Qüestionari | 40' | Individual | Puntuació numèrica, màxim 10 punts. | 40%

Activitats UD3: L'energia elèctrica: càlculs i simulacions
Id | Activitat | Descripció | Tipologia | Format | Temps previst | Agrupaments | Avaluació | % Nota
A3.0 | Glossari sobre l'electricitat | Conceptes clau treballats en R3.0. Teoria bàsica sobre l'electricitat. | General | wiki | 5' | Individual | Puntuació numèrica grupal, màxim 10 punts | 5%
A3.1. | Qüestionari teoria bàsica sobre electricitat | Conceptes clau treballats en R3.0. Teoria bàsica sobre l'electricitat. | General | Qüestionari | 20' | Individual | Puntuació numèrica, màxim 10 punts | 10%
A3.2. | Qüestionari llei d'Ohm i potència | Resolució de problemes treballats en R3.1. Càlculs i problemes sobre electricitatLlibre | General | Qüestionari | 30' | Individual | Puntuació numèrica, màxim 10 punts | 10%
A3.3. / A3.4. | Kahoot / Quizziz - Electricitat | Activitats de gamificació per repassar els conceptes i problemes de la unitat | General | gamificació | 1h | Grups reduïts | No avaluable |
A3.5./A3.6/A3.7 | Qüestionaris nivell 1/2/3 | Qüestionaris finals sobre tots els conceptes, pràctiques i càlculs de la unitat | General | Qüestionari | 1h | Individual | Puntuació numèrica, màxim 10 punts | 30%
A3.8. / A3.9. | Pràctiques simuladors elèctrics i ampliació | Pràctiques de la unitat. | General | Tasca. Lliurament en pdf. | 3h | Individual | Puntuació numèrica, màxim 10 punts. | 45%

7.- Avaluació: rúbriques i guies de qualificació.

La majoria d'activitats es qualifiquen directament al moodle, però hi ha les tasques amb entrega que s'avaluen amb rúbrica o guia de qualificació. En aquests casos els alumnes poden consultar el sistema d'avaluació en la mateixa tasca. Les activitats que s'avaluen d'aquesta manera són:

Unitat 1: Organitza't. A1.2. Memòria del projecte. Entrega per fases. La tasca s'avalua amb una rúbrica.

Unitat 2: L'energia elèctrica: generació i transport. A2.2. Presentació recursos energètics. La tasca s'avalua amb una guia de qualificació.

Unitat 3: L'energia elèctrica: càlculs i simulacions. A3.8. Pràctiques simuladors elèctrics. La tasca s'avalua amb una rúbrica.

Es pot accedir a les rúbriques i guies dins de les activitats enllaçades.